open-index/open-wikipedia-markdown huggingface dataset:
Ebanghelyo ng Katotohanan

Ang **Ebanghelyo ng Katotohanan** ang isa sa mga tekstong gnostiko na natagpuan sa mga kodeks ng Aklatang Nag Hammadi sa Ehipto. Ang ebanghelyong ito ay malamang na isinulat sa Griyego sa pagitan ng 140 CE at 180 CE ng mga gnostikong Valentinianismo. Ito ay alam ni Irenaeus ng Lyons na tumutol dito dahil sa nilalaman nitong gnostiko at idineklara itong heresiya.  
## Nilalaman
Ang Ebanghelyo ng Katotohanan ay inilalarawan na kagalakan sa mga nakatanggap mula sa Ama ng kaloob ng pagkakilala sa kanya sa pamamagitan ng kapangyarihan ng Logos na nagmula sa pleroma at nasa isipan ng Ama na tinatawag na Tagapagligtas. Inihayag ni Hesus ang katotohanan sa sangkatauhan hindi lamang ng pinagmulan nito at kapalaran kundi ang pinakaesensiya ng Ama. Ang kamangmangan tungkol sa Ama ay nagdudulot ng sindak at takot. Ang kamangmangan at paghahangad na makita ang Ama ay lumilikha ng takot na kumakapal sa isang hamog na walang nakakakita. Sa pamamagitan nito ay lumakas ang Kamalian. Sa pamamagitan ni Hesus ay naliwanagan ang mga nasa kadiliman dahil sa pagiging makalimutin. Kanyang nilawanagan sila at nagbigay ng isang landas na katotohanang kanyang itinuro sa kanila. Dahil dito, ang Kamalian ay nagalit kay Hesus at ipinako siya sa krus.  Ang mga nanatiling mangmang ay isang nilalang ng pagiging makalimutin at mapapahamak kasama nito. Inihayag ng Ama ang kanyang tagong sarili na kanyang anak upang sa pamamagitan ng habag ng Ama, ay makikilala siya ng mga aeon at wakasan ang kanilang nakapapagod na paghahanap sa Ama at humimlay sila sa kanya na nalalamang ito ay kapahingahan. Pagkatapos niyang punuin ang hindi kumpleto ay kanyang winakasan ang anyo. Ang anyo nito ang daigdig na pinagsilbihan nito. Sapagkat kung saan may inggit at alitan ay mayroong kawalang kakumpletuhan, ngunit saan may pagkakaisa ay may kakumpletuhan. Dahil ang kawalang kakumpletuhan ay nangyayari dahil hindi nila nakilala ang Ama, kaya kapag nakilala nila ang Ama, ang kawalang kaklumpletuhan ay nagwawakas. Kung paanong ang kamangmangan ay naglalaho kapag nakakamit ng isa ang kaalaman, at kung paanong ang kadiliman ay naglalaho kapag ang liwanag ay lumilitaw ay gayundin na ang kawalang kakumpletuhan ay natatanggal ng kakumpletuhan. Tiyak na mula sa sandaling iyon, ang anyo ay hindi na namamalas ngunit natutunaw sa pagsasanib sa pagkakaisa. Sa ngayon, ang kanilang mga gawa ay nagkalat. Kalaunan, ang pagkakaisa ay gagawa sa mga espasyong kumpleto. Sa pamamagitan ng pagkakaisa, mauunawaan ng bawat isa ang kanyang sarili. Sa pamamagitan ng kaalaman ay dadalisayin nito ang pagkakaiba-iba na may isang pananaw tungo sa pagkakaisa.

## Mga sanggunian
Kategorya:Mga Ebanghelyo
Kategorya:Gnostisismo
Merhotepre Ini

Si **Merhotepre Ini** ang anak at kahalili sa trono ni Merneferre Ay na paraon ng huling Ikalabingtatlong Dinastiya ng Ehipto. Siya ay naghari ng 2 taon, 3 o 4 na buwan at 9 na araw ayon sa kanon na Turin. Siya ay pinatutunayan sa mga historikal na rekord ng  Cairo Juridical Stela. Ang dokumentong ito na may petsang taong 1 ng kalauanng haring Theban na si Nebiryraw I ay naglalaman ng kartang heneaolhikal na nagsasaad na si Ayameru na anak ng vizier na si Aya at ang anak na babae ng hari na si Reditenes ay hinirang na Gobernador sa Taong 1 ni Merhotepre Ini. Ang dahilan ng pagkakahirang na ito ay sanhi ng hindi inaasahang kamatayan ng walang anak na gobernador ng El-Kab na si *Aya-junior* na Vizier ng matandang Aya at mas matandang kapatid na lalake ni Ayameru.  Ang Cairo Juridical Stela ay nagtatala ng pagbebenta ng opisina ng gobernador sa isang Sobeknakht. Ang Sobeknakht ang ama ng kilalang gobernador na si Sobeknakht II na nagtayo ng isa sa pinakamayaman sa dekorasyong mga libingan sa El-Kab noong Ikalawang Pagitang Panahon ng Ehipto. 
## Mga sanggunian
Kategorya:Ikalabintatlong dinastiya ng Ehipto
Unang Konsilyo ng Efeso

Ang **Unang Konsilyo ng Efeso** ang tinatanggap na **Ikatlong Konsilyo Ekumenikal** ng Oriental Ortodokso, Silangang Ortodokso, Simbahang Katoliko Romano at iba pang mga pangkat ng Kanluraning Kristiyanismo.  

## Kasaysayan 
Ito ay idinaos noong 431 CE sa simbahan ni Maria sa Efeso, Asya menor at dinaluhan ng tinatayang mga 250 obispo. Ang mga pagpupulong ay isinagawa sa isang mainit na mga komprontasyon at rekriminasyon na lumikha ng masidhing alitan sa pagitan ni Cirilo ng Alehandriya at Theodosius. Pinatawag ni Theodosius II ang konsilyong ito upang lutasin ang kontrobersiyang Nestorian. Ang doktrina ni Nestorio na Nestorianismo na nagbigay diin sa kawalang pagkakaisa sa pagitan ng mga kalikasang tao at diyos ni Hesus ay humantong sa kanyang pakikipag-alitan sa iba pang mga pinuno ng simbahang Kristiyano na ang pinakakilala ay si Cirilo ng Alehandriya na Patriarka ng Alehandriya. Ang alitan ni Nestorio kay Cirilo ay nagtulak kay Cirilo na maghangad ng balidasyon mula kay Papa Celestino I na nagbigay autorisasyon kay Cirilo na hilingin kay Nestorio na bawiin ang kanyang posisyon o maharap sa pagtitiwalag.  

Nagsumamo si Nestorius sa Silangang Romanong Emperador na si Theodosius II na tumawag ng isang konsilyo kung saan ang mga reklamo ay maihahayag na umaasang mapapatunayan ang kanyang ortodoksiya at si Cyril ay makokondena. Gayunpaman, sa huli ay ang katuruan ni Nestorius ang kinondena ng konsilyong ito bilang isang heresiya at opisyal na ginawang anatema. Idineklara rin ng konsilyong ito si Marya bilang *Theotokos* (tagadala ng diyos). Si Nestorius ay sumalungat sa paggamit ng terminong Theotokos. Ang terminong ito ay matagal nang ginagamit ng mga manunulat na ortodokso at ito ay nagkakamit ng popularidad kasama ng debosyon kay Maria bilang Ina ng Diyos.   

Ang pagkukundena kay Nestorio ay humantong sa paghahating Nestorian nang humiwalay ang mga simbahang sumusuporta kay Nestorio lalo na sa Persia mula sa iba pang Kristiyano. Ang mga sumusuporta kay Nestorio ay tinawag na Kristiyanismong Nestoriano, Simbahang Persian o Simbahan ng Silangan at ang mga kinatawan nito sa kasalukuyang panahon ang Simbahang Assyrian ng Silangan, Simbahang Chaldean Syrian, Sinaunang Simbahan ng Silangan at Simbahang Katolikong Chaldean. Si Nestorio ay nagretiro sa isang monasteryo kung saan niya ipinagtatanggol ang kanyang ortodoksiya. 

## Mga sanggunian
Kategorya:Mga konsehong ekumenikal
Ikalawang Konsilyo ng Nicaea

ng Nicaea, Iznik, Turkey kung saan idinaos ang konsehong ito.]]
Sa **Ikalawang Konsilyo ng Nicaea** (787 CE) ang kinikilalang ang **Ikapitong Konsilyong Ekumenikal** ng Unang Pitong Konsehong Ekumenikal ng parehong Kanluran at Silangang Kristiyanismo. Ito ay kinikilala ng Silangang Ortodokso, Simbahang Romano Katliko at Lumang Katoliko. Ang mga opinyon sa Protestantismo ay iba iba.   Ang Ikalawang Konseho ng Nicaea ay nagpanumbalik ng benerasyon ng mga ikono at winakasan ang unang ikonoklasmo. Ang benerasyon ng mga ikono o imahen ay sinupil sa utos ng emperador sa loob ng Imperyong Byzantine noong paghahari ni Leo III (717–741 CE). Noong 753, tinipon ng anak ni Leo III na si  Emperador  Constantine V ang synod ng Hieria na gumawang opisyal sa pagsupil na ito ng mga ikono o imahen at nagdedeklara na ang mga imahen ni Hesus ay misrepresentasyon sa kanya at ang mga imahen ni Marya at mga santo ay mga idolo(diyos diyosan).
## Mga sanggunian
Kategorya:Mga konsehong ekumenikal
Ikalawang Konsilyo ng Constantinople

Ang **Ikalawang Konsilyo ng Constantinople** ang konsilyo na kinikilalang **Ikalimang Konsilyo Ekumenikal** ng parehong Kanluran at Silangang Kristiyanismo. Ito ay kinikilala ng Silangang Ortodokso, Simbahang Katoliko Romano at Lumang Katoliko. Ang mga opinyong Protestante ay iba iba. Ang mga tradisyonal na Protestante gaya ng Calvinismo at Lutherano ay kumikilala sa unang apat na mga konsilyo samantalang ang Simbahang Mataas na Anglikano ay tumatanggap sa lahat ng pitong konsilyong ekumenikal. Ang konsilyong ito ay tinipon ni Emperador na Byzantine na si Justinian I sa ilalim ng pagkapangulo ng Patriarka Eutychius ng Constantinople at idinaos mula Mayo 5 hanggang Hunyo 2, 553 CE. Ang karamihan ng mga kalahok ng konsilyong ay mga obispong Byzantine(Silangang Kristiyanismo). Ang 16 mga obispo ng Kanluraning Kristiyanismo ay dumalo dito kabilang ang mula sa Illyricum. Ang pangunahing naisakatuparan ng konsilyong ito ang pagkumpirma ng pagkokondenang inisyu ng utos noong 551&nbsp;ng Emperador na Byzantine na si Justinian laban sa Taltong mga Kabanata at Schismong Tatlong mga Kabanata. Ang "Tatlong mga Kabanata" ang: una, ang parehong pagkatao at mga kasulatan ni Theodore ng Mopsuestia (namatay noong 428 CE), ikalawa, ang mga pag-atake kay Cyril ng Alexandria at Unang Konsilyo ng Efeso na isinulat ni Theodoret ng Cyrrhus (namatay noong ca. 466E), at ikatlo, ang pag-atake kay Cyril at Efeso ni Ibas ng Edessa (namatay noong 457).

## Mga sanggunian
Kategorya:Mga konsehong ekumenikal
Ikatlong Konsilyo ng Constantinople

Ang **Ikatlong Konsilyo ng Constantinople** ay kinikilalang ang **Ikaanim na Konsilyong Ekumenikal** ng Simbahang Katoliko Romano, Simbahang Silangang Ortodokso at iba pang mga pangkat Kristiyano. Ang konsehong ito ay nagpulong noong 680/681 CE at kumondena at tumakwil sa monotelitismo na isang minsang sikat at malawak na sinuportahang doktrina na nagpapatibay na si Kristo ay may parehong mga kaloobang tao at diyos. Inilarawan rin sa konsehong ito si Hesus bilang may dalawang mga enerhiya at dalawang mga kalooban na pangdiyos at tao.
Kategorya:Mga konsehong ekumenikal
Konsehong Kuwiniseksto

Ang **Konsehong Kuwiniseksto** (Ikalima at Ikaanim) o Konseho sa Trullo (692) ay hindi tinanggap ng simbahang Romano Katoliko. Dahil sa ito ay halos isang administratibong konseho para sa pagtataas ng ilang mga lokal na kanon sa katayuang ekumenikal, para sa pagtatatag ng mga prinsipyo ng disiplinang pang pari, pagsagot sa isyu ng kanon at pagtatatag ng Pentarkiya nang hindi tinutukoy ang mga bagay ng doktrina, Ang Silangang Ortodokso] ay hindi tumuturing dito na isang buong konseho sa sarili nito. Bagkus ito ay itinuturing na ekstensiyon ng ika-lima at ikaanim na mga konseho.
Kategorya:Mga konsehong ekumenikal
Konsilyo ng Chalcedon

Ang **Konsilyo ng Chalcedon** ang konsilyong idinaos mula Oktubre 8 hanggang Nobyembre 1, 451 CE sa Chalcedon na isang siyudad sa Bithynia sa Asya menor. Ang konsilyong ito ay kinikilala na **Ikaapat na Konsilyong Ekumenikal** ng Silangang Ortodokso, Simbahang Katoliko Romano(kabilang ang mga Silanganing simbahang Katoliko), Lumang Katoliko at iba't iba pang mga pangkat Kristiyano sa Kanluran. Ang konsilyong ito ay itinuturing ng mga Simbahang Katoliko Romano at Silangang Ortodokso(sa panahong ito ay iisang Simbahan) na inpalible sa mga depinisyong dogmatiko nito. Ang karamihan rin ng mga Protestante ay tumuturing sa konsepto ng Trinidad at Pagkakatawang-tao na inilarawan sa Unang Konsilyo ng Nicaea(325 CE) at Chalcedon na doktrinang *ortodokso* na kanilang pinaniniwalaan. Gayunpaman, ang konsilyong ito ay itinatakwil ng ilang mga sinaunang Simbahang Silanganin kabilang ang Oriental Ortodokso ng Ehipto, Syria at Armenia at ang Simbahang Assyrian ng Silangan. Ang Oriental Ortodokso ay nagtuturo ng ang pagkadiyos at pagkatao ni Kristo ay pinagkakaisa sa *isang kalikasan*. Ito ay maling nirepresenta bilang isang pagtanggi sa kanyang tunay na pagkatao at ginamit upang siraan bilang erehiyang monopisismo bagaman ang mga neutral na terminong miapisismo ang malawakang tinatanggap ng mga hindi-Chalcedoniano. Ang konsilyong ito ay humantong sa pakikipaghiwalay ng mga *hindi-Chaledonianong* Ortodoksong Oriental mula sa mga *Chalcedoniano* noong ika-5 siglo CE. Ito ang huling konsilyo na itinuturing ng mga Anglikano at Protestante na ekumenikal. Ang Konsilyo ng Chalcedon ay tinipon ni Emperador Marcian na may pag-aatubiling pagpayag ni Papa Dakilang Leo upang itabi ang Ikalawang Konsilyo ng Efeso(449 CE) na mas kilala bilang "latrocinium". Binuo ng Konsilyong ito ang *Depnisyong Chalcedonian* na nagtatakwil ng doktrinang ang pagkaDiyos at pagkatao ni Hesus ay nagkakaisa sa *isang kalikasan*(physis) na hindi mahihiwalay ng mga *hindi-Chalcedoniano*. Ang depinisyong Chalcedoniano ay nagsasaad na si Kristo ay may *dalawang mga kalikasan*(physis) sa isang persona at hypostasis. Ang konsilyong ito ay bumuo rin ng 27 pangdisiplinang kanon na nangangasiwa sa administrasyon at autoridad ng simbahan. Sa isang karagdagang atas na kalaunang nakilala na kanon 28, idineklara ng mga obispo na ang Sede ng Constantinople(Bagong Roma) ay katumbas sa karangalan at autoridad sa Roma.

#### Bago ang konsilyo
Noong Nobyembre 448 CE, ang isang synod sa Constantinople ay kumondena kaya Eutyches para sa kawalang ortodoksiya nito. Si Eutyches, archimandrite (abbot) ng isang monasteryong Constinapolitan ay nagturong si Kristo ay hindi konsubstansiyal sa pagiging tao.

Noong 449, sinamo ni Theodosius II ang isang Ikalawang Konsilyo ng Efeso noong 449 CE kung saan si Eutyches ay napawalang sala at bumalik sa kanyang monasteryo. Ang konsilyong ito ay kalaunang pinataob ng Konsilyo ng Chalcedon at tinawag na "Latrocinium" (i.e., "Robber  Council").
## Mga sanggunian
Kategorya:Mga konsilyong ekumenikal
Konsilyo ng Constantinople

Ang **Konseho ng Constantinople** ay maaaring tumukoy sa:
*Konsilyo ng Constantinople (360)
*Unang Konsilyo ng Constantinople, Ikalawang Konsehong Ekumenikal 
*Sinodo ng Constantinople
*Ikalawang Konsilyo ng Constantinople, Ikalimang Konsehong Ekumenikal
*Ikatlong Konsilyo ng Constantinople, Ikaanim na Konsehong Ekumenikal
*Konsilyo ng Constantinople na Konsehong Quinisext 
*Konsilyo ng Constantinople na Konseho ng Hieria
*Konsilyo ng Constantinople (815)
*Konsilyo ng Constantinople (867)
*Ikaapat na Konsilyo ng Constantinople (Romano Katoliko)
*Ikaapat na Konsilyo ng Constantinople (Silangang Ortodokso)
*Konsilyo ng Constantinople (1094)
*Konsilyo ng Constantinople (1484)
Kategorya:Paglilinaw
Unang Konsilyo ng Constantinople

[thumb|300px|Ang [Hagia Irene ay isang dating gusali ng simbahan na ngayon ay isang museo sa Istanbul. Ito ay kinomisyon noong ika-4 siglo CE at rumaranggo bilang unang simbahang itinayo sa Constantinople at mayroon itong orihinal na atrium. Noong 381 CE, ang Unang Konsilyo ng Constantinople ay naganap sa simbahang ito. Ito ay napinsala sa isang lindol noong ika-8 siglo at ang kasalukuyang anyo nito ay malaking pinepetsahan mula sa mga pagkukumpuning ginawa sa panahong ito.]]
Ang **Unang Konsilyo ng Constantinople** ay  kinikilala na **Ikalawang Konsilyong Ekumenikal** ng Oriental Ortodokso, Simbahan ng Silangan, Silangang Ortodokso, Simbahang Katoliko Romano, Lumang Katoliko, Anglikanismo, at iba pang mga pangkat na Kanlurang Kristiyano. Ito ang una sa Unang Pitong Konsilyong Ekumenikal na idinas sa Constantinople at tinipon ni Emperador ng Imperyo Romano na si Theodosius I noong 381 CE. Kinumpirma ng konsilyong ito ang Kredong Niseno at nakitungo sa iba pang mga bagay gaya ng Kontrobersiyang Ariano habang ito ay nagpupulong sa Hagia Irene mula Mayo hanggang Hulyo 381 CE. Si Papa Damasus I ay hindi inimbitahan o tumangging dumalo sa konsilyong ito kaya ito ay minsang tinatawag na "hindi ekumenikal" na konsilyo. Gayunpaman, ito ay pinagtibay na ekumenikal sa Konsilyo ng Chalcedon noong 451 CE.

Inaprubahan ng Unang Konsilyo ng Constantinople ang kasalukuyang anyo ng Kredong Nicene gaya ng ginagamit sa mga simbahang Silangang Ortodokso at Oriental na Ortodokso ngunit malibang kapag ang Griyego ay ginagamit na may karagdagang mga pariralang Latin("Deum de Deo" at "Filioque") sa Kanluran. Ang anyong ginamit ng Simbahang Armenian Apostoliko na bahagi ng Oriental na Ortodokso ay may marami pang mga karagdagan. Ang mas punong kredo ay maaaring umiral bago pa ang Konsilyo at malamang ay nagmula mula sa kredong bautismo ng Constantinople.

Kinondena rin ng konsilyo ang Apollinarismo, na isang katuruan na walang isipan ng tao o kaluluwa kay Kristo. Ito ay nagkaloob rin sa Constantinople ng pangungunang pangkarangalan sa lahat ng mga iglesia maliban sa Roma.

Hindi isinama ng konsilyo ang mga Kanlurang obispo o mga legatong Romano ngunit ito ay tinanggap bilang ekumenikal sa Kanluran.
## Mga sanggunian 
Kategorya:Mga konsehong ekumenikal
Sinterklaas

Si **Sinterklaas** [sɪntər'klaːs] (o mas pormal na *Sint Nicolaas* o *Sint Nikolaas*; *Saint Nicolas* sa Pranses; *Sankt Nikolaus* sa Aleman) ay isang tradisyunal na pigura ng kapistahang pangtaglamig na ipinagdiriwang pa rin magpahanggang sa ngayon sa Mga Bansang Mababa, kabilang na ang Olanda, Belhika at Luksemburgo, pati na ang Alemanya, mga Pranses na bahagi ng Flanders at Artois. Kilala rin siya sa mga teritoryo ng dating Imperyo ng Olanda, kabilang na ang Aruba, Suriname, Curaçao, Bonaire, at Indonesia. Isa siya sa napagkunan ng pigurang Pamasko na si Santa Claus ng Hilagang Amerika.

Bagaman karaniwan siyang tinutukoy bilang si Sinterklaas, nakikilala rin siya bilang **De Goedheiligman** ("Ang Lalaking Mabait at Banal"), **Sint Nicolaas** [sɪnt 'nikolaːs] [] (*San Nicolas*) o payak na bilang **De Sint** (*Ang Santo*).

Taun-taon, ang kaniyang kapistahan ay ipinagdiriwang tuwing bisperas ni San Nicolas (ika-5 ng Disyembre) sa Olanda o tuwing umaga ng ika-6 ng Disyembre sa Belgium at Hilagang Pransiya. Sa simula, ipinagdiriwang ng kapistahan ang araw ng pangalan ni San Nicolas patrong santo ng mga bata, mga mandaragat, at ng lungsod ng Amsterdam, sa piling ng iba pa. Dahil sa si Sint Nicholas ay isang obispo, at ang kasaklawang pangheograpiya na ito, ay nakapagpapalinaw na ang anyo ng kapistahang ito ay mayroong simulain mula sa Katoliko Romano.

Ang malalapit na may kaugnayang mga katauhan ay nakikilala rin sa Europang nagsasalita ng Aleman at mga teritoryong pangkasaysayang naimpluwensiyahan ng kulturang Aleman, kabilang na ang Switzerland (*Samichlaus*), Alemanya at Austria (*Sankt Nikolaus*); ang rehiyon ng Timog Tyrol ng Italya; Nord-Pas de Calais, Alsace at Lorraine ng Pransiya pati na ang Luksemburgo (*De Kleeschen*), mga bahagi ng Gitnang Europa at Kabalkanan.

## Mga sanggunian
Kategorya:Santa Claus
Kategorya:Kultura ng Olanda
Kategorya:Kultura ng Belhika
Kategorya:Kuwentong-bayang Kristiyano
Lutuing Biyetnames

thumb

Ang **lutuing Biyetnames** ay sumasakop sa mga pagkain at mga inumin ng Biyetnam. Ang karaniwang mga sangkap ay kinabibilangan ng patis, pagkit ng hipon, toyo, kanin, sariwang mga yerba, mga prutas at mga gulay. Ang resiping Biyetnames ay gumagamit ng damong limon, menta, mentang Biyetnames, mahabang unsoy (mahabang kulantro) at mga dahon ng basil ng Taylandia Ang tradiyunal na lutuing Biyetnames ay talagang hinahangaan dahil sa mga sariwang sangkap nito, kaunting paggamit ng mantika, at pagsalalay sa paggamit ng mga yerba at mga gulay. Madalas na inihahanay ang pagkaing Biyetnames sa isa sa pinakamapampalusog na mga lutuin sa mundo. Ang pinakakaraniwang mga karneng ginagamit sa lutuing Biyetnames ay mga karne ng isda, manok, baboy, baka, at sari-saring mga uri ng pagkaing-dagat. Ang mga Biyetnames ay mayroong ding malakas na tradisyong behetaryano na nagmula sa impluwensiya ng mga pagpapahalagang mga Budista.

## Mga sanggunian
Kategorya:Lutuing Biyetnames
Aryan

Sa kasalukuyang akademya, ang katawagang "**Aryan**" ay napalitan na sa karamihan ng mga kaso ng katawagang "Indo-Iranian" at "Indo-Europeo", at sa ngayon, ang "Aryan" ay kadalaspoopang limitado sa kanyang pagpapakita sa katawagang "Indo-Aryan" para sa mga wikang Indiyano at kanilang mga tagapagsalita.

## Mga sanggunian
Kategorya:Mga etimolohiya
Jupiter Dolichenus

thumb|Jupiter Dolichenus
Si **Jupiter Dolichenus** ay isang diyos ng sinaunang mga Romano na nilikha mula sa sinkretisasyon ni Hupiter, ang Romanong 'Hari ng mga diyos', at ng isang kultong Baal ng Commagene sa Asya Menor. Ang mga diyos na Baal ay mga haring diyos din at ang kumbinasyon ay nilayon upang makabuo ng isang makapangyarihang kahaluan ng mga tradisyong malahari ng silangan at ng kanluran upang maging iisang diyos. Ang kulto ay isa sa mga Relihiyon ng Misteryo na nagkamit ng katanyagan sa Imperyo ng Roma bilang kapalit ng bukas na relihiyong 'publiko' ng pangunahing daloy ng lipunang Romano. Ang mga templo nito ay nakasara sa mga tagalabas at ang mga tagasunod ay sumasailalim sa mga rito ng inisyasyon bago tanggapin bilang mga deboto. Bilang resulta, napakakakaunti ng nalalaman hinggil sa talagang pagsamba sa diyos maliban na lamang sa mangilan-ngilang mga palatandaan na maaaring makuha magmula sa kalat-kalat na katibayang ikonograpiko, pang-arkeolohiya o epigrapiko. Nagkamit ng katanyagan ang kulto noong ika-2 daantaon AD at umabot sa katagintingan sa ilalim ng dinastiyang Severano noong kaagahan ng ika-3 daantaon AD. Hindi bababa sa labimpitong mga templo ang nalalamang naitatag sa Roma at sa mga lalawigan na, bagaman may sapat na dami, ay mas mababa ang bilang kaysa sa kabantugang tinanggap nina Mithras, Isis o Cybele. Hindi katulad ng mga Kulto ng Misteryong ito, ang pagsamba kay Jupiter Dolichenus ay talagang nakapirmi lamang sa mga pinagmulan nitong pansilangan at ang kulto ay kaagad na napawi pagkalipas ng pagbagsak ng lungsod ng Doliche dahil sa mga Sassanid noong kalagitnaan ng ika-3 daantaon AD.

## Mga sanggunian
Kategorya:Mga diyos
Kategorya:Mitolohiyang Romano
Proserpina

Si **Proserpina** () o **Proserpine** () ay isang sinaunang diyosang Romano na ang kuwento ay naging batayan ng isang mito ng tagsibol. Ang kaniyang katumbas sa mitolohiyang Griyego ay si **Persephone.** 

Ang maaaring pinagmulan ng kaniyang pangalan ay ang Latin na "*proserpere*" o "*lumitaw,*" na may kaugnayan sa paglaki ng butil. Isinama si Proserpina sa kulto ni Libera, na isang sinaunang diyos ng pertilidad, na asawa ni Liber, at itinuturing din bilang isang diyos ng buhay, kamatayan at muling pagsilang.

Si Prosepina ay ang anak na babae ni Ceres, diyosa ng agrikultura at mga pananim at ni Hupiter, ang diyos ng himpapawid at ng kulog.

## Mga sanggunian
Kategorya:Mitolohiyang Romano
Kategorya:Mga diyos ng buhay-kamatayan-muling kapanganakan
Ikaapat na Konseho ng Constantinople (Romano Katoliko)

Ang **Ikaapat na Konseho ng Constantinople (Romano Katoliko)** ay kinikilala na **Ikawalong Konsehong Ekumenikal** sa Simbahang Katoliko Romano na idinaos sa Consantinople mula Oktubre 5, 869 CE hanggang Pebrero 28, 870 CE. Ito ay hindi tinatanggap sa Simbahang Silangang Ortodokso. Ito ay kinabibilangan ng 102 obispo, dalawang mga legato ng papa at apat na patriarka. Ang konsehong ito ay nagpulong sa 10 sesyon mula Oktubre 869 CE hanggang Pebrero 870 CE at nag-isyu ng 27 kanon. Ito ay tinipon ng emperador Basil I na Macedonia at Papa Adriano III. Ang konsehong ito ay nagtanggal kay Photios I ng Constantinople na isang taong lay na nahiran bilang Patriarka ng Constantinople at muling naglagay sa kanyang predesesor na si Patriarka Ignacio ng Constantinople. Muling pinagtibay rin ng konsehong ito ang mga desisyon ng Ikalawang Konseho ng Nicaea bilang pagsuporta sa mga ikono at imahen at nag-ataas sa imahen ni Kristo na magkaroon ng benerasyon ng katumbas ng ebanghelyo.  Ang kalaunang konseho na Ikaapat na Konseho ng Constantinople (Silangang Ortodokso) ay idinaos pagkatapos ibalik si Photios sa atas ng emperador. Ngayon, kinikilala ng Simbahang Katoliko Romano ang Konseho noong  869–870 CE bilang "Constantinople IV" samantalang kinikilala ng Silangang Ortodokso ang Konseho noong 879–880 CE bilang "Constantinople IV" at kumikilala kay Photios bilang isang santo. Sa panahong ang mga konsehong ito ay idinadaos, ang dibisyong ito ay hindi pa maliwanag.  Ang dalawang mga konsehong ito ay kumakatawan sa isang papalagong pagkakabahagi sa pagitan ng Kristiyanismong Silangang(Ortodokso) aty Kanluran(Romano Katoliko). Ang nakaraang Unang Pitong Konsehong Ekumenikal ay kinikilalang ekumenikal at autoritatibo ng parehong Silangang Ortodokso at Romano Katoliko. Ang mga pagkakaibang ito ay kalaunang humantong sa Schismong Silangan-Kanluran noong 1054.

## Mga sanggunian
Kategorya:Mga konsehong ekumenikal
Merneferre Ay

Si **Merneferre Ay** (at binabaybay ring **Aya** o **Eje**) ang paraon ng Ikalabingtatlong Dinastiya ng Ehipto. Siya ay umupo sa trono noong mga 1700 BCE. Siya ay naghari ng 23 taon, 8 buwan at 18 araw. Ito ay gumagawa sa kanya na pinakamatagal na nagharing paraon ng ika-13 dinastiya. Si Merneferre Ay ay pangunahing alam mula sa maraming mga selyong scarab. Gayunpaman, ang pyramidion ng kanyang libingan ay natuklasan sa Averis na nagmumungkahing ang mga haring Hyksos ay nagnakaw ng mga kayamanan ng kanyang libingan. 
## Mga sanggunian
Kategorya:Ikalabintatlong dinastiya ng Ehipto
Jillian Ward

Si **Jhyllianne Wardë** (ipinanganak 23 Pebrero 2005), o mas kilala bilang **Jillian Ward**, ay isang aktres sa Pilipinas. Kilala sa kasalukuyang ginampanan bilang si Gertrudis "Trudis" Capili-Ferrer ng *Trudis Liit* (2010), Donna Marie "Mayi" Madreal ng *Prima Donnas* (2019) at Dra. Analyn Santos ng *Abot-Kamay na Pangarap* (2022).

## Mga sanggunian 
## Mga kawing panlabas 
* 

Kategorya:Ipinanganak noong 2005
Kategorya:Mga batang artista mula sa Pilipinas
Kategorya:Mga Pilipino
Kategorya:Mga Tagalog
Khalil Joseph Ramos

Si **Khalil Ramos** ay isang aktor sa Pilipinas.

Kategorya:Ipinanganak noong 1996
Kategorya:Mga artista mula sa Pilipinas
Kategorya:Mga Pilipino
Barbie Forteza

**Si Barbara "Barbie" Ambas Forteza** (ipinanganak noong Hulyo 31, 1997) Siya ay isang Pilipinong aktres, mang-aawit, at tagapagtanghal sa telebisyon. Siya ay tinaguriang *Kapuso Primetime Princess* .  Ang kanyang mga pelikulang pinupuri ng mga kritiko at netizen ay ang *Mariquina* (2014), *Laut* (2016), *Tuos* (2017) at *Almost a Love Story* (2018).

Siya ay kilala sa pagganap bilang matatapang at malakas na mga babaeng karakter sa iba't mga serye, drama, at palabas tulad ng *The Half Sisters* (2014), *Meant to Be* (2017), *Anak ni Waray vs. Anak ni Biday* (2020). Mas nakilala si Forteza matapos nitong magbida sa mga seryeng drama sa telebisyon tulad ng *Maria Clara at Ibarra* (2022), *Maging Sino Ka Man* (2023) at *Pulang Araw* (2024).

Si Forteza ay nakatanggap naman ng ilang internasyonal at lokal na parangal kabilang na dito ang Fantasporto International Film Festival Best Actress Award, Cinemalaya Independent Film Festival Best Supporting Actress Award, PMPC Star Awards for Movies New Movie Actress of the Year, tatlong Gawad Pasado Awards, isang FAMAS Award at mga nominasyon para sa Seoul International Drama Award, Gawad Urian Award, Luna Award, Young Critics Circle Award at The EDDY's Award .   Noong 2017 naman, ginawaran siya ng Ani ng Dangal ng National Commission for Culture and the Arts. 

Si Barbara Ambas Forteza ay ipinanganak noong Hulyo 31, 1997, sa Biñan, Laguna, sa  kaniyang mga maulang na sina Imelda Ambas at Tony Forteza. Siya ay may kapatid na babae na nagngangalang Gabrielle Forteza-Vierneza. 

Nagkapagtapos siya ng hayskul sa pamamagitan ng Department of Education Alternative Learning System noong 2015.  Sa sumunod naman na taon ay, nag-enroll siya sa kolehiyo na may bachelor's degree sa sikolohiya sa University of Perpetual Help System DALTA – Calamba Campus at kumuha ng ilang klase sa kriminolohiya noong kanyang unang taon sa kolehiyo.  
Kategorya:Nabubuhay na mga tao
Kategorya:Ipinanganak noong 1997
Taranis

na may gulong at kulog), Le Chatelet, Gourzon, Haute-Marne, France]]
Sa mitolohiyang Seltiko, si **Taranis** ay ang diyos ng kulog na pangunahing sinasamba sa Gaul ng Kapuluang Britaniko, subalit sinasamba rin sa mga rehiyon ng Rhineland at ng Danube, sa piling ng iba pa. Si Taranis, kasama nina Esus at Toutatis bilang kabahagi ng isang banal na katatluhan, ay binanggit ng makatang Romanong si Lucan sa kaniyang tulang epiko na *Pharsalia* bilang isang anitong Seltiko na pinag-aalayan ng mga handog na tao. Iniugnay si Taranis, katulad ng cyclops na si Brontes ("kulog") ayon sa mitolohiyang Griyego, sa gulong.

, na nilikha sa pagitan ng 200 CE at 300 CE, ay naisip na mayroong isang paglalarawan ng Taranis sa panloob na pader ng kaldero sa tile C]]

Maraming mga representasyon ng isang diyos na balbas na mayroong hawak na isang kidlat ng kulog at isan gulong sa isa pang kamay na nakuha magmula sa Gaul, kung saan ang diyus-diyosang ito ay tila nabuo na kasama ni Hupiter.

Ang pangalan, ayon sa pagtatala ni Lucan, ay hindi napatunayang epigrapiko, subalit ang mga baryasyon ng pangalan ay kinabibilangan ng mga anyong "Tanarus*, *Taranucno-*, *Taranuo-*, at *Taraino-*.

Ang pangalan ay nagpatuloy sa mitolohiyang Irlandes bilang Tuireann, at maaaring may kaugnayan sa mga diyos ng kulog na Hermaniko (Norsikong Thor, Angglo-Sakson na Þunor, Alemang Donar) at mga diyos ng kulog na mga taong Sami (Horagalles). Si Taranis ay maaaring may kaugnayan sa Galyikong (*Gallic*) si Ambisagrus (na maaaring mula sa Proto-Seltikong *ambi-sagros = "patungkol sa lakas"), at sa *interpretatio romana* na Hupiter.

## Etimolohiya 
Ang muling binuong Proto-Seltikong anyo ng pangalan ay **Toranos* "kulog". Sa kasalukuyang araw, ang *taranu* at *taran'' ng wikang Gales ay may kahulugang 'kumulog' o 'kulog' (*taraniñ* at *taran* sa wikang Breton), at ang pangkasalukuyang *Tarann* ng wikang Irlandes ay may kahulugang 'kulog'.  Ito ay maaaring may kaugnayan sa Sinaunang Griyegong "ουρανός" ("ouranos", na may kahulugang "himpapawid"), at "του ουρανού" ("touranou" o "touranos", na may kahulugang "ng himpapawid" o "mula sa himpapawid", na maaaring nagpapahiwatig ng pinagmulan ng kulog (tingnan din ang Ogmios). 

Si Taranis, bilang personipikasyon ng kulog, ay kadalasang iniuugnay sa kahalintulad na mga diyus-diyosang matatagpuan sa iba pang mga panteong Indo-Europeo. Sa mga ito, ang mula sa Matandang Wikang Nordikong *Þórr*, ang Anglo-Saxong *Þunor*, ang Matandang Mataas na Alemang *Donar* — na lahat na nagmula sa Proto-Hermanikong **þunraz* o **þonar-oz* — at ang teonimong *Tarhun* (tingnan ang Teshub) ng mga Hitita ay naglalaman ng maihahambing na elementong ***. Ang Trasiyanong mga pangalan ng diyus-diyosan na *Zbel-thurdos* at *Zbel-Thiurdos* ay naglalaman din ng ganitong elemento (ang [Trasiyanong *thurd(a)*, "itulak, ibagsak na papisa"). Ang pangalan ng diyos ng kulog ng Sami na [Horagalles ay hinango mula kay Thor.

## Mga sanggunian
Kategorya:Mitolohiyang Griyego
Simbahang Eritreong Ortodoksong Tewahedo

Ang **Simbahang Eritreong Ortodoksong Tewahedo** ay isang Simbahang Ortodoksong Oriental. Ang autosepalyo nito ay kinilala ni Papa Shenouda III pagkatapos makamit ng Eritrea ang kalayaan nito noong 1993. Ang *Tewahdo* (Te-wa-hido) (Ge'ez ተዋሕዶ *tawāhidō*) ay isang salitang Ge'ez na nangangahulugang "ginawang isa". Ang mga Patriarka ng Alexandria, Antioch, Herusalem at iba pa ay tumangging tanggapin ang doktrinang "dalawang kalikasan" na inatas ng emperador ng Imperyong Bisantino na si Marcian sa Konseho ng Chalcedon noong 451 CE at kaya ay naghiwalay ng mga ito mula sa Katoliko at Silangang Ortodokso. Ang mga Simbahang Oriental Ortodokso na sa kasalukuyan ay kinabibilangan ng Simbahang Koptikong Ortodokso, Simbahang Armenianong Apostoliko, Simbahang Syriakong Ortodokso at Simbahang Malankarang Ortodoksong Syriano ng India ay tinutukoy na "Hindi-Chalcedonian" at minsang tinutukoy ng mga tagalabas na monopisito na nangangahulugang "isang kalikasan" bilang reperensiya kay Kristo na isang tinatayang salin ng ng pangalang  *Tewahido*. Gayunpaman, inilalarawan ng mga Simbahang ito ang kanilang Kristolohiya bilang miapisita.  
## Mga sanggunian
Kategorya:Simbahang Eritreanong Ortodoksong Tewahedo  
Kategorya:Hindi-Chalcedonianismo
Papa Shenouda III

Si **Papa Shenouda III** (;  &nbsp; '**;  **';  3 Agosto 1923&nbsp;– 17 Marso 2012) ang ika-117 Papa at Patriarka ng Simbahan ng Alexandria. Ang kanyang episkopata ay tumagal nang 40 taon, 4 na buwa, 4 na araw mula Nobyembre 14, 1971 hanggang sa kanyang kamatayan noong Marso 17, 2012. Ang kanyang opisyal na pamagat ay Papa ng Alexandria at Patriarka ng Lahat ng Aprika sa Banal na Apostolikong Sede ni San Marcos na Ebanghelista ng Koptikong Ortodoksong Simbahan ng Alexandria. Siya rin ang pinuno ng Banal na Synod ng Koptikong Ortodoksong Patriarkata ng Alexandria. Siya ay isang konserbatibong pigura sa loob ng Simbahan at ginagalang rin sa loob ng pamayanang Muslim. 

Siya ay ipinanganak na si **Nazeer Gayed Roufail** (, ) nong Agosto 3,1923 at naging monghe noong 1954 sa ilalim ng pangalang Padre Antonios na Syriano pagkatapos sumali sa Monasteryong Syriano ng Kailangmang Birhen Marya, Ina ng Diyos na Theotokos. Noong 1958, siya ay itinaas sa pagkapari. Noong 1962, hinimok ni Papa Cyril VI ng Alexandria si Padre Anotnios at kinonsagra siyang Pangkalahatang Obispo para sa Edukasyong Kristiyano at Dekano ng Seminaryong Teolohikal na Koptikong Ortodokso na pagkatapos ay gumamit ng pangalang Shenouda na pangalan ng santong Koptiko na si Shenoute (347/348–465/466) gayundin ang mga dalawang nakaraang Papa ng Alexandria: Papa Shenouda I ng Alexandria (Episkopata 859–880) at Papa Shenouda II ng Alexandria (Episkopata 1047–1077). Kasunod ng kamatayan ni Papa Cyril VI ng Alexandria noong Marso 9, 1971, ang proseso ng pagpili ay nagresulta kay Obispo Shenouda na maging bagong Papa. Siya ay kinonsagra noong Nobyembre 14, 1971. Sa kanyang pagka-Papa, ang Simbahang Koptiko ay malaking lumago. Siya ay humalal ng unang mga obispo para sa diocese ng Hilagang Amerika na naglalaman ngayong ng higit sa 200 parokya(200 sa Estados Unidos, 23 sa Canada at 1 sa Mehiko) na tumaas ng apat noong 1971. Kanya ring hinirang ang mga unang obispong Koptiko sa Europa, Australia, at Timog Amerika. Sa loob ng Ehipto, siya ay nakibaka sa kapakanan ng kanyang mga tao at ng Simbahan. Siya ay kilala sa kanyang pagtutuon sa ekumenisma. Kanyang itinuon ang kanyang mga kasulatan, katuruan at mga aksiyon sa pagpapalaganap ng mga gabay sa pag-unawa, kapayapaan, usapan at kapatawaran. Sa kanyang kamatayan, siya ay nakitang isa sa Dakilang mga Patriarka ng sinaunang Simbahan ng Alexandria na isang mahusay na kilalang ama ng simbahan, guro at pangunahing tagapagtanggol ng pananampalataya at isang kilalang pinunong Ehipsiyo nang ika-20 at ika-21 siglo. 
## Mga sanggunian
Kategorya:Mga Papa ng Simbahang Koptikong Ortodokso ng Alehandriya
Papa Tawadros II ng Alehandriya

Si **Papa Tawadros II** (Coptic:   ika-118 na Papa ng Alexandria at Patriarka ng Lahat ng Aprika sa Banal na Apostolikong Sede ni San Marcos na Ebanghelista ng Koptikong Ortodoksong Simbahan ng Alexandria simula nang makuha ang opisina noong Nobyembre 18,2012 na dalawang linggo matapos mapiling Papa.
## Mga sanggunian
Kategorya:Mga Papa ng Simbahang Koptikong Ortodokso ng Alehandriya
Patriarka Teodoro II ng Alehandriya

: *Para sa obispo ng Ortodoksong Koptiko na may parehong pangalan at pamagat, tignan ang  Papa Tawadros II ng Alexandria.*

Si **Theodore (Theodoros) II **(, ipinanganak na **Nikolaos Horeftakis** noong Nobyembre 25, 1954) ang kasalukuyang Silangang Ortodoksong Patriarka ng Alexandria at lahat ng Aprika. Siya ay pormal na may istilong *Ang Kanyang Pinagpala ng Diyos na Papa at Patriarka ng Dakilang Siyudad ng Alexandria, Libya, Pentapolis, Lahat ng Ehipto at Lahat ng Aprika, Ama ng mga Ama, Pastol ng mga Pastol, Prelado ng mga Prelado, ang IkalabingTatlong Apostol at Hukom ng Ekumene*. Siya ang pinuno ng Silangang Ortodoksong Simbahan sa Aprika at Madagascar. 
## Mga sanggunian
Kategorya:Mga Griyegong Ortodoksong Patriarka ng Alexandria
Simbahang Ortodoksong Griyego ng Alehandriya

Ang **Griyegong Ortodoksong Simbahan ng Alexandria** na kilala rin bilang **Kapatriyarkahan ng Alexandria at ng Buong Aprika** (Griyego: , *Patriarcheîon Alexandreías kaì pásēs Aphrikês*) ay isang autosepalyosong, Simbahang Griyegong Ortodokso na nasa loob ng mas malawak na komunion sa Simbahang Ortodokso. Ito ay opisyal na tinatawag na Griyegong Ortodoksong Patriarkada ng Alexandria upang itangi ito mula sa hindi-Chalcedoniano na Koptikong Ortodoksong Simbahan ng Alexandria. Ang mga kasapi ng simbahang ito ay minsang kilala bilang mga Melkita dahil ang mga ito ay nanatiling may komunyon sa Ekumenikal na Patriarkada ng Constantinople pagkatapos ng sisma na sumunod sa Konseho ng Chalcedon noong 451 CE.

## Mga sanggunian
Kategorya:Ortodoksiyang Griyego
Panteon

Ang isang **panteon** (mula sa Griyego πάνθεον *pantheon*, literal na nangangahulugang "(isang templo) ng lahat ng mga diyos", "ng o karaniwan sa lahat ng mga diyos" mula sa  *pan-* "lahat" at  *theos* "diyos") ay ang partikular na pangkat ng lahat ng mga diyos sa kahit anong politeistikong relihiyon, mitolohiya, o tradisyon.

## Mga sanggunian
Kategorya:Politeismo
San Cristóbal de La Laguna

Ang **San Cristóbal de La Laguna** ay isang lungsod sa isla ng Tenerife (Kapuluang Canarias, Espanya). Ay may 153,187 naninirahan ginagawa itong ang pangalawang pinakamalaking lungsod nanay de Tenerife at ang Kapuluang Canarias ikatlong.

Nito lumang bayan ay ipinahayag ng Pandaigdigang Pamanang Pook ng UNESCO noong 1999. Kabilang sa mga atraksiyon nito: ang Catedral de San Cristóbal de La Laguna, ang Iglesia de la Concepción, at Real Santuario del Santísimo Cristo de La Laguna.

## Mga kawing panlabas 
*Ayuntamiento de San Cristóbal de La Laguna

Kategorya:Mga pamayanan sa Kapuluan ng Canarias
Kategorya:UNESCO
Santísimo Cristo de La Laguna

Ang **Santísimo Cristo de La Laguna** ang isang imahe ng ipinako sa krus na si Hesus sa Real Santuario del Santísimo Cristo de La Laguna, sa lungsod ng San Cristóbal de La Laguna (Tenerife, Kapuluang Canarias, Espanya).

Ito ay isang iskultura noong ikalabing-anim na siglo at ang pinaka-pipitaganang larawan ni Hesus sa Kapuluang Canarias. Ito ay isang imahe na dumating sa Tenerife noong 1520 mula sa Flanders, ngunit bago dumating sa Tenerife ay napunta sa iba't-ibang mga lungsod na Europeo: mula sa Venice ay dinala sa Barcelona at mula sa Barcelona ay dinala Sanlúcar de Barrameda sa Cádiz.

Ang pagpuprusisyon nito ay dalawang beses sa isang taon, sa Mahal na Araw sa Mabuting Biyernes at sa kanilang mga pangunahing pista na ginaganap tuwing  Setyembre at lalo na sa Setyembre 14 na kanilang pangunahing araw.

## Sanggunian 
## Mga kawing panlabas 
*Pontificia, Real y Venerable Esclavitud del Santísimo Cristo de La Laguna

Kategorya:Hesus
Kategorya:Canarias
Kategorya:Katolisismo
Real Santuario del Santísimo Cristo de La Laguna

.]]
Ang **Real Santuario del Santísimo Cristo de La Laguna** ay isang simbahan na matatagpuan sa lungsod ng San Cristóbal de La Laguna sa isla ng Tenerife (Kapuluang Canarias, Espanya).

Ito ay itinayo sa pagitan ng 1506 at 1580 at isang Pransiskano kumbento sa simula. Ang simbahan ay sikat dahil nakalagay dito ang Santísimo Cristo de La Laguna at ginagawa itong isa sa pinaka-mahalagang simbahan ng peregrinasyon ng Kapuluang Canarias.

## Mga kawing panlabas 
*Pontificia, Real y Venerable Esclavitus del Santísimo Cristo de La Laguna

Kategorya:Canarias
Kategorya:Katolisismo
Kategorya:Simbahan (gusali)
Candelaria (Tenerife)

Ang **Candelaria** ay isang lungsod sa isla ng Tenerife (Kapuluang Canarias, Espanya). Ang populasyon nito ay 25,957. Ang lungsod ng Candelaria ang pinaka-mahalagang peregrinasyon ng Kapuluang Canarias sa Basilika ng Birhen ng Candelaria kung saan nila sinasamba ang patrong santo ng Kapuluang Canarias na Birhen ng Candelaria. 

## Mga kawing panlabas 
*Ayuntamiento de Candelaria.

Kategorya:Mga pamayanan sa Kapuluan ng Canarias
Iglesia de la Concepción (Santa Cruz de Tenerife)

Ang **Iglesia Matriz de la Concepción** ay ang pinakamahalagang simbahan sa lungsod ng Santa Cruz de Tenerife na  kabisera ng ang Kapuluang Canarias (Espanya). Bilang ang pinakamahalagang simbahan sa lungsod ay sikat na kilala bilang ang *"Katedral ng Santa Cruz"*, bagaman hindi isang katedral. Ang katedral ng Tenerife ay ang Catedral de San Cristóbal de La Laguna.

Ang Simbahang ito ay itinayo sa unang kapilya na itinayo ng mga mananakop na Espanyol  sa panahon ng pananakop. Ang kasalukuyang simbahan ay nagmula noong 1500 at nakalagay sa loob nito ang krus na nagpalitaw sa pagkakatatag ng lungsod.

## Mga kawing panlabas 
*Iglesia Matriz de la Concepción en Santa Cruz + Viva 

Kategorya:Canarias
Kategorya:Katolisismo
Kategorya:Simbahan (gusali)
Catedral de San Cristóbal de La Laguna

Ang **Catedral de San Cristóbal de La Laguna** ay isang Katoliko katedral na matatagpuan sa lungsod ng San Cristóbal de La Laguna sa isla ng Tenerife (Kapuluang Canarias, Espanya). Ang  Katedral ang upuan ng Diyosesis ng Tenerife, kabilang ang lalawigan ng Santa Cruz de Tenerife. Ang Katedral ay matatagpuan sa makasaysayang sentro ng lungsod at kinikilala ng UNESCO bilang Pandaigdigang Pamanang Pook  noong 1999.

Noong 1511 ang isang kapilya ay binuo sa lugar na pinalitan noong 1515 ng isang mas malaking simbahan. Ang simbahan ay naging isang katedral noong 1819 sa pamamagitan ni Papa Pío VII. Ang harapan nito ay nagmumula pa noong 1820 samantalang ang kasalukuyang istraktura ng katedral ay itinayo sa pagitan ng 1904 at 1915.

## Mga kawing panlabas 
*Diyosesis ng Tenerife 
*Kasaysayan ng Cathedral

Kategorya:Canarias
Kategorya:Katolisismo
Kategorya:Simbahan (gusali)
Iglesia de la Concepción (San Cristóbal de La Laguna)

Ang **Iglesia Matriz de la Concepción** ay isang simbahan na matatagpuan sa lungsod ng San Cristóbal de La Laguna sa isla ng Tenerife (Kapuluang Canarias, Espanya). Ito ang unang parokya ng isla ng Tenerife, na itinatag sa 1511.

Ang mga pangunahing tampok nito ay ang tore nito na maaaring mapuntahan upang makita ang tanawin ng lungsod. Sa labas ng simbahan ay isang estatwa ng Papa Juan Pablo II na binuksan sa 2012 at nagmula sa Poland.

## Mga kawing panlabas 
*Iglesia de la Concepción de La Laguna

Kategorya:Canarias
Kategorya:Katolisismo
Kategorya:Simbahan (gusali)
Simbahang Griyegong Ortodokso

Ang pangalang **Simbahang Griyegong Ortodokso** (Griyego: Ελληνορθόδοξη Εκκλησία, Polytonic: Ἑλληνορθόδοξη Ἑκκλησία, ) ay isang terminong tumutukoy sa ilang mga Simbahan na nasa loob ng isang mas malaking buong komunyon sa Simbahang Silangang Ortodokso na ang liturhiya ay isinasagawa sa Griyegong Koine na orihinal na wika ng Bagong Tipan at nagsasalo ng isang karaniwang tradisyong Griyegong kultural. Ang kasalukuyang teritoryo ng mga Simbahang ito ay humigit kumulang na sumasakop sa mga lugar sa Silangang Mediterraneo na dating bahagi ng Imperyong Bisantino. Ang mga pinagmulan nito ay nasa sinaunang Simbahang Kristiyano at nagpapanatili ng maraming mga tradisyon na sinanay sa Sinaunang Simbahan. Kabilang sa mga ito ang paggamit ng insenso, pagsambang liturhikal, kaparian, tanda ng krus, etc. Hindi tulad ng Simbahang Katoliko Romano, ang mga Simbahang Griyegong Ortodokso ay walang pinunong obispo gaya ng Papa at naniniwalang si Hesus ang ulo o pinuno ng Simbahan. Gayunpaman, ang mga ito ay pinangangasiwaan ng komite ng mga obispo na tinatawag ng mga Banal na Synod na may isang sentral na Obispong humahawak ng karangalang pamagat na "una sa mga katumbas". Ang mga Simbahang Griyegong Ortodokso ay magkaisa sa bawat isa at sa iba pang mga Simbahang Ortodokso sa pamamagitan ng isang karaniwang doktrina at isang karaniwang anyo ng pagsamba. Kanilang nakikita ang kanilang mga sarili hindi bilang magkakahiwalay na mga simbahan kundi bilang mga administratibong unit ng isang Simbahan(Ang Simbahang Ortodokso). Ang mga ito ay kilala sa kanilang benerasyon sa birheng Marya at mga santo at paggamit ng liturying pangdiyos tuwing lingo na isang pamantayang serbisyong pagsamba mula pa noong ikaapat na siglo CE sa kasalukuyang anyo nito. Ang liturhiya ng Simbahang Ortodokso ay isinulat ni Juan Crisostomo (347-407 CE).
## Mga Simbahan
Ang mga simbahan kung saan ang terminong Griyegong Ortodokso ay lumalapat ang sumusunod: 
*Ang apat na sinaunang mga Patriarkada: 
**Ang Ecumenikal na Patriarkada ng Constantinople, na pinamunuan ng Ekumenikal na Patriarka ng Constantinople na ang "una sa mga katumbas" ng Komunyong Silangang Ortodokso 
***Ang apat na eparkiya ng Patriarkada ng Constantinople:  
**** Ang Griyegong Ortodoksong Archdiocese ng Thyateira at Gran Britanya 
****Ang Griyegong Ortodoksong Archdiocese ng Italya at Malta
**** Ang Griyegong Ortodoksong Archdiocese ng Amerika
**** Ang Griyegong Ortodoksong Archdiocese ng Australia
** Ang Griyegong Ortodoksong Simbahan ng Alexandria
** Ang Griyegong Ortodoksong Simbahan ng Antioquia
** Ang Griyegong Ortodoksong Simbahan ng Herusalem

*Dalawang pambansang mga autosepalosong simbahan: 
** Ang Simbahan ng Gresya
** Ang Simbahan ng Cyprus

*Ang Ortodoksong Simbahan ng Bundok Sinai
*Ang Ortodoksong Simbahan ng Albania na kilala rin bilang "Griyegong Ortodoksong Simbahan ng Albania"

## Mga sanggunian
Kategorya:Ortodoksiyang Griyego
Karnabal ng Santa Cruz de Tenerife

thumb|250px|Karnabal ng Santa Cruz de Tenerife
Ang **Karnabal ng Santa Cruz de Tenerife**, Karnabal ay ang pangalawang pinakamalaking sa mundo, kasunod ng Karnabal ng Rio de Janeiro (Brasil). Ginaganap ito taun-taon sa lungsod ng Santa Cruz de Tenerife (Kapuluang Canarias, Espanya).

Tampok sa karnabal na ito ang pagpili ng mga isasagalang reyna ng karnabal bilang bahagi ng parada na gaganapin sa kalye ng lungsod. Ang Karnabal sa Santa Cruz de Tenerife ay ipinahayag bilang isang Pandaigdig na Pestibal ng mga Turista (*International Tourist Festival*), at sa ngayon ang pook ay naghahangad na maging isang Pandaigdigang Pamanang Pook.

## Mga sanggunian 
## Mga kawing panlabas 
*Karnabal ng Santa Cruz de Tenerife

Kategorya:Canarias
Kategorya:Karnabal
Nanolitograpiya

Ang **nanolitograpiya** ay ang sangay ng nanoteknolohiyang nakatuon sa pag-aaral at paglalapat ng pabrikasyon o paggawa ng mga kayariang ang mga sukat ay nasa nanometro, na nangangahulugang mga padron na mayroong kahit na isang dimensiyong lateral na nasa pagitan ng isang indibiduwal na atomo at tinatayang nasa 100&nbsp;nm.  Ginagamit ang nanolitograpiya sa panahon ng pabrikasyon ng may kalidad na semikonduktibong mga sirkitong integrado (nanosirkitriya) o mga sistemang nanoelektromekanikal o NEMS (daglat ng Ingles na *nanoelectromechanical systems*). Magmula noong 2007, ang nanolitograpiya ay isa nang napakamasiglang pook ng pananaliksik sa akademiya at sa industriya.

Kategorya:Litograpiya (mikropabrikasyon)
Kaldeong Katolikong Simbahan

Ang **Kaldeong Katolikong Simbahan** (; *ʿītha kaldetha qāthuliqetha*) ay isang Silanganing Syriac na partikular na simbahan na nagpapanatili ng buong komunyon sa Obispo ng Roma at sa iba pang Simbahang Katoliko. Ang Kaldeong Katolikong Simbahan ay kasalukuyang binubuo ng tinatayang mga 500,000 Kristiyanong Kaldeo na mga etnikong Asiryo.  
## Mga sanggunian
Kategorya:Kaldeong Katolikong Simbahan
Papa Pedro II ng Alehandriya

Si **Papa Pedro II ng Alexandria** ang ika-21 Papa ng Alexandria sa pagitan ng 373 CE at 380 CE. Siya ay alagad ni Athanasius na nagtakdang sa kanyang kahalili nito bago ang kanyang kamatayan noong 373 CE. Siya ay inaalala sa Koptikong Synaxarion sa ika-20 araw ng Amshir na araw ng kanyang kamatayan. Siya ay isang masigasig na kalaban ng Arianismo at sa sandaling pagkatapos ng kanyang konsagrasyon, ang prepektong Palladius sa utos ng Emperador Valens ay nagpatalsik sa kanya sa siyudad at inilagay ang obispong Arian na si Lucius ng Alexandria. Nakahanap ng kublihan si Pedro II sa Roma kung saan ay tinanggap siya ng obispo ng Roma na si Papa Damaso I at nagbigay suporta sa kanya laban sa mga Ariano. Noong 373 CE, si Pedro II ay bumalik sa Alexandria, Ehipto kung saan si Lucious ay sumuko sa takot ng mga mamamayan.
## Mga sanggunian
Kategorya:Mga Papa ng Simbahang Koptikong Ortodokso ng Alehandriya
Talaan ng mga Titulado ng Miss Earth

Ang mga sumusunod ay talaan ng mga binibining humawak sa titulo ng Miss Earth: Ito ay kasalukuyang ginaganap bawat bansang kalahok sa buong Mundo.

## May Titulong Miss Earth
## Runners-up
## Mga tala
## References
## External links
*
*Miss Earth Foundation website
Hindi Trinitarianismo

Ang **Hindi Trinitarianismo** o **Antitrinitarianismo** ay tumutukoy sa paniniwalang monoteistiko na tumatakwil sa doktrina ng ilang pangkat Kristiyano na Trinidad na nagtuturo  na ang Diyos ay tatlong natatanging mga hypostases o mga person ngunit kapwa-walang hangganan, kapwa-magkatumbas at hindi mahahating nagkakaisa sa isang esensiya o *ousia*. 
## Kasaysayan ng Trinidad
## Mga talatang ginagamit ng mga Hindi-Trinitariano
## Tingnan din
*Trinidad
## Mga sanggunian
Kategorya:Hindi trinitarianismo
Kategorya:Kristolohiya